Newsboys

1980-årene

Newsboys' opprinnelige medlemmer, bassist Sean Taylor, vokalist John James og trommeslager Peter Furler etablerte bandet i Mooloolaba, Queensland i 1985 sammen med Furlers skolekamerat, George Perdikis (gitar). Bandets opprinnelige navn var The News, men de droppet dette for å unngå konflikt med det USA-baserte bandet Huey Lewis and the News. Bandet kom til USA sent i 1987 etter å fått kontrakt med Refuge Communications. I 1988 gav de ut albumet Read All About It i USA.

1990-årene

Bandet signerte kontrakt med Star Song Communications, og gav ut to nye album i årene 1990 og 1991: Hell Is For Wimps og Boys Will Be Boyz. Ingen av deres tre første album fikk noe særlig oppmerksomhet, og flere bandmedlemmer ble skiftet ut mellom hver utgivelse.
Det var ikke før albumet de gav ut i 1992, Not Ashamed (med et cover av DeGarmo & Key), at bandet fikk oppmerksomhet på den kristne musikkscenen. Steve Taylor, en singer-songwriter og produsent, begynte et samarbeid med bandet. Han produserte bandets låter og skrev tekstene til flere av låtene. Furler var fortsatt den som skrev de fleste låtene, men delte på å være hovedvokalist med James helt til James forlot bandet.
I 1994 gav bandet ut Going Public, deres femte album og første store suksess. Newsboys fikk en Dove-utmerkelse for "Rock album of the Year" i 1995. Albumet bestod blant annet av nummer #1-hitene "Spirit Thing", "Let It Rain" og "Shine". "Shine" vant Dove-utmerkelse i 1995 for "Rock Recorded Song of the Year". I 2006, CCM Magazine satt "Shine" på topp ti-listen da de rangerte de 100 beste låtene i sjangeren kristen musikk.
Albumbet som fulgte i 1996, Take Me To Your Leader ble spilt inn mens bandet ble utvidet til seks medlemmer. Phil Joel ble ny bassist og Jeff Frankenstein begynte å spille tangenter for bandet. Albumet produserte flere nummer #1-hiter: "God Is Not A Secret", "Reality", "Breakfast" og tittelsporet. Albumet vant også bandets tredje Dove-utmerkelse, denne ganger for "Recorded Music Packaging of the Year".
Sent i 1997 annonserte John James at han ville forlate bandet. Furler sluttet som trommeslager og gikk over til å bare være vokalist. Duncan Phillips, som frem til nå hadde spilt tangenter og perkusjon for bandet, fortsatte nå som trommeslager. Fra 1998 til 2003, bestod bandet av Furler, bassist Phil Joel, gitarist Jody Davis, keyboardist Jeff Frankenstein og Phillips.
Første albumet etter at James forlot bandet, Step Up to the Microphone, solgte bra. Sangen "Entertaining Angels" want en Dove-utmerkelse i 1999 for "Short Form Music Video of the Year".
I 1999 kom bandet ut med Love Liberty Disco, bandets eneste album som brøt med pop/rock-stilen de ellers har vært kjent for.
I 1999 startet Peter Furler Inpop Records sammen med Wes Campbell, som et uavhengig kristent plateselskap.

2000-årene

I 2000 gav Newsboys ut et samlealbum med sine største hit med navnet Shine: The Hits som ikke hadde med noen låter fra albumet Love Liberty Disco. På albumet var det også fire helt nye låter. To av disse ble nummer #1-hit ("Joy" and "Who"). Bandets neste album kom ut våren 2002 og fikk navnet Thrive.
Newsboys fulgte så opp med to lovsangsalbum: Adoration: The Worship Album i 2003 og Devotion i 2004. Sent i 2003 sluttet gitarist Jody Davis og ble erstattet med Bryan Oleson. I 2006 forlot Oleson bandet for å fokusere på sitt eget band, Casting Pearls, og ble erstattet med Paul Colman. 
I 2006 gav bandet ut radiohiten I Am Free som opprinnelig ble skrevet av Jon Egan i bandet Desperation Band og låten "Wherever We Go". Den 31.oktober 2006, gav Newsboys ut albumet GO. Låtene "Something Beautiful" og "In Wonder" ble store hits på kristne radiostasjoner.  Desember samme året, gav Phil Joel beskjed om at han ville forlate bandet for å fokusere på egne prosekter og solokarriere. Den 8.mai 2007 gav bandet ut GO Remixed, nye versjoner av nesten alle låtene på albumet GO. 
Den 20.november 2007 gav Newsboys ut The Greatest Hits. På albumet var også de nye låtene "I Fought the La..." og "Stay Strong." En komboutgivelse med CD og DVD med et konsertshow fra Go-turneen, Newsboys Live: Houston We Are GO, ble gitt ut den 30.september 2008.

Newsboys i dag

Peter Furler som har turnert med bandet siden starten i 1985, gav i 2009 beskjed om at han ville trekke seg hovedvokalist, men fortsette i en rolle som låtskriver og produsent. Den 9.mars 2009 ble det annonsert at på bandets nettside at Michael Tait, tidligere medlem i dc Talk, ville bli den nye hovedvokalisten i Newsboys. Den 17.mars 2009 var Michael Tait med som vokalist på hans første konsert for Newsboys i Highlands Ranch, Colorado. Under deres konsert 11.september 2009 i Orlando, fortalte Furler at dette ville bli hans siste konsert med bandet.
Newsboys gav ut studioalbumet In the Hands of God 5.mai 2009 på Inpop Records. Max Hsu (Superchick og tobyMac) produserte albumet. Steve Taylor var med og skrev på alle låtene til albumet og sang på en låt.
The Newsboys' siste studioalbum, Born Again, kom ut 13.juli, 2010. Albumet debuterte på fjerdeplass på Billboard 200, deres foreløpig beste notering på denne listen. Albumet solgte over 45.000 eksemplarer første uken.